1.Johdanto

Vuosia 2021–2027 koskevan monivuotisen rahoituskehyksen vahvistamisesta 17. joulukuuta 2020 annetun neuvoston asetuksen (EU, Euratom) 2020/2093, jäljempänä ’rahoituskehysasetus’, 7 artiklassa säädetään monivuotisen rahoituskehyksen mukauttamisesta siinä tapauksessa, että eräitä rahastoja koskevat säännöt tai yhteistyössä hallinnoitavat ohjelmat hyväksytään myöhässä:

1.Jos rakennerahastoista, koheesiorahastosta, oikeudenmukaisen siirtymän rahastosta, Euroopan maaseudun kehittämisen maatalousrahastosta, Euroopan meri- ja kalatalousrahastosta, turvapaikka- ja maahanmuuttorahastosta, sisäisen turvallisuuden rahastosta tai yhdennetyn rajaturvallisuuden rahastoon kuuluvasta rajaturvallisuuden ja viisumipolitiikan rahoitusvälineestä annetaan uudet säännöt tai hyväksytään uudet yhteistyössä hallinnoitavat ohjelmat 1 päivän tammikuuta 2021 jälkeen, vuonna 2021 käyttämättä jääneitä määrärahoja vastaavat määrät siirretään tasasuhtaisesti kullekin vuosista 2022–2025 ja monivuotisen rahoituskehyksen vastaaviin enimmäismääriin tehdään tämän edellyttämät mukautukset.

2.Komissio toimittaa 1 kohdan nojalla tehtyjen mukautusten tulokset Euroopan parlamentille ja neuvostolle.

Koska vuosien 2021–2027 monivuotisesta rahoituskehyksestä päästiin sopimukseen myöhäisessä vaiheessa, säädökset, joissa vahvistetaan rahastojen täytäntöönpanoa koskevat säännökset, hyväksyttiin vasta vuoden 2021 puoliväliin mennessä: Euroopan aluekehitysrahasto (EAKR), koheesiorahasto, Euroopan sosiaalirahasto (ESR+), oikeudenmukaisen siirtymän rahasto (JTF), Euroopan meri-, kalatalous- ja vesiviljelyrahasto (EMKVR), turvapaikka-, maahanmuutto- ja kotouttamisrahasto (AMIF), sisäisen turvallisuuden rahasto ja rajaturvallisuuden ja viisumipolitiikan rahoitustukiväline (BMVI). Euroopan maaseudun kehittämisen maatalousrahastoa (maaseuturahasto) koskeva siirtymäasetus vuosiksi 2021 ja 2022 hyväksyttiin joulukuussa 2020.

Sen vuoksi useimpia ohjelmia (paitsi maaseuturahaston ohjelmat, jotka hyväksyttiin kokonaisuudessaan vuonna 2021) ei voitu hyväksyä vuonna 2021, eivätkä ne edenneet niin pitkälle, että niihin olisi voitu soveltaa varainhoitoasetuksen 12 artiklan 2 kohdan a alakohdan mukaista määrärahojen siirtomenettelyä. Vuonna 2021 käyttämättä jääneet määrärahat, joita ei siirretty seuraavalle varainhoitovuodelle, on rahoituskehysasetuksen 7 artiklan mukaan siirrettävä seuraaville vuosille mukauttamalla vastaavasti monivuotista rahoituskehystä.

Monivuotisen rahoituskehyksen enimmäismäärien mukauttamisen ohella tehdään lisätalousarvioesitys nro 1/2022, jossa on otettu huomioon tämän siirron vaikutus vuoden 2022 maksusitoumusmäärärahoihin. Mukauttaminen ja lisätalousarvion hyväksyminen ovat välttämättömiä edellytyksiä sille, että kaikki ohjelmat, joita ei hyväksytty vuonna 2021 viimeistään näihin ohjelmiin liittyvien talousarviositoumusten ensimmäiseen erään ja ennakkomaksun maksamiseen mennessä, voidaan panna täytäntöön vuonna 2022.

2.Mukautuksen soveltamisala

Rahoituskehysasetuksen 7 artiklaa sovelletaan yksinomaan 7 artiklan 1 kohdassa mainittuihin yhdeksään rahastoon ja lisäksi vain siihen osaan rahastoista, joka on kohdennettu yhteistyössä hallinnoitavaan täytäntöönpanoon.

Mukautusta sovelletaan siinä tapauksessa, että näiden rahastojen osalta on 1. tammikuuta 2021 jälkeen annettu uusia sääntöjä tai hyväksytty uusia yhteistyössä hallinnoitavia ohjelmia. Joidenkin rahastojen osalta on yhteisiä säännöksiä koskevan asetuksen mukaan tehtävä kumppanuussopimuksia. Mikäli kumppanuussopimuksissa määrätään, että yhteisiä säännöksiä koskevan asetuksen soveltamisalaan kuuluvista rahastoista voidaan asetuksen 14 ja 26 artiklan nojalla osoittaa rahoitusosuuksia muihin ohjelmiin tai rahastoihin, tällaiset rahoitusosuudet otetaan huomioon uudelleenkohdentamisessa vain, jos väline, johon rahoitusosuudet osoitetaan, on jokin rahoituskehysasetuksen 7 artiklan 1 kohdassa määritellyistä rahastoista. Varat, jotka ovat käytettävissä EAKR:stä Euroopan alueellinen yhteistyö -tavoitteen (Interreg) mukaisesti otsakkeessa 2a, sisältyvät uudelleenkohdentamiseen.

Komission suoraan hallinnoimat toimet (esim. komission aloitteesta annettava tekninen apu kaikkien rahastojen osalta, innovatiiviset toimet ja ESR+:n, EMKVR:n, AMIF-rahaston, sisäisen turvallisuuden rahaston ja BMVI:n suoraan tai välilliseen hallinnointiin kuuluvat osiot) ja koheesiorahastosta Verkkojen Eurooppa -välineeseen siirretyt määrät jätetään kaikkien rahastojen osalta uudelleenkohdentamisen ulkopuolelle, sillä ne eivät sisälly rahoituskehysasetuksen 7 artiklassa tarkoitettuihin ohjelmiin.

AMIF-rahaston, sisäisen turvallisuuden rahaston ja BMVI:n osalta vastaaviin temaattisiin rahoitusvälineisiin kohdennetut määrärahat jätetään uudelleenkohdentamisen ulkopuolelle, vaikka näitä toimia voidaan toteuttaa yhteistyöhön perustuvan hallinnoinnin puitteissa.

Rahoitusosuudet, jotka osoitetaan rahoituskehysasetuksen 7 artiklan 1 kohdassa tarkoitettuihin rahastoihin muista välineistä ja ohjelmista, otsakkeeseen 6 kuuluvat välineet ja ohjelmat mukaan luettuina, jätetään uudelleenkohdentamisen ulkopuolelle.

3.Mukautuksen tulokset

Rahoituskehysasetuksen 7 artiklassa tarkoitetut yhteistyössä hallinnoitavien ohjelmien vuonna 2021 käyttämättä jääneet maksusitoumusmäärärahat ovat yhteensä 48 988 299 856 euroa käypinä hintoina. Määrä vastaa niitä vuoden 2021 maksusitoumusmäärärahoja, jotka oli tarkoitus toteuttaa yhteistyöhön perustuvan hallinnoinnin puitteissa mutta joita ei voitu käyttää vuonna 2021 eikä siirtää varainhoitovuodelle 2022 vastaavien ohjelmien viivästyneen hyväksymisen vuoksi.

Seuraavassa taulukossa esitetään yhteistyössä hallinnoitavien vuoden 2021 maksusitoumusmäärärahojen jakautuminen rahastoittain erittelemällä vuonna 2021 sidotut määrärahat, seuraavalle varainhoitovuodelle siirretyt määrärahat sekä rahoituskehysasetuksen 7 artiklan mukaisesti siirrettävät määrärahat:

(euroa, käypinä hintoina) Rahasto Vuoden 2021 määrärahat Vuonna 2021 hyväksytyt Siirretyt Rahoituskehysasetuksen

7 artiklan mukaisesti siirrettävät Euroopan sosiaalirahasto plus ESR+ 12 703 321 468 0 0 12 703 321 468 Euroopan sosiaalirahasto plus – Rahoitusosuus oikeudenmukaisen siirtymän rahastoon ESR+ / JTF 14 353 437 0 0 14 353 437 Euroopan sosiaalirahasto plus – Rahoitusosuus rajaturvallisuuden ja viisumipolitiikan rahoitustukivälineeseen ESR+ / BMVI 23 084 677 0 0 23 084 677 Koheesiorahasto Koheesiorahasto 4 667 326 227 0 0 4 667 326 227 Koheesiorahasto – Rahoitusosuus rajaturvallisuuden ja viisumipolitiikan rahoitustukivälineeseen Koheesiorahasto / BMVI 11 942 427 0 0 11 942 427 Euroopan aluekehitysrahasto EAKR 27 682 703 881 0 0 27 682 703 881 Euroopan aluekehitysrahasto – Rahoitusosuus oikeudenmukaisen siirtymän rahastoon EAKR / JTF 57 412 634 0 0 57 412 634 Euroopan aluekehitysrahasto – Rahoitusosuus rajaturvallisuuden ja viisumipolitiikan rahoitustukivälineeseen EAKR / BMVI 45 229 523 0 0 45 229 523 Euroopan aluekehitysrahasto – Alueellinen yhteistyö EAKR / alueellinen yhteistyö 1 216 170 898 0 0 1 216 170 898 Otsake 2a yhteensä 46 421 545 172 0 0 46 421 545 172 Oikeudenmukaisen siirtymän rahasto JTF 1 133 029 041 0 0 1 133 029 041 Euroopan meri-, kalatalous- ja vesiviljelyrahasto EMKVR 648 270 207 0 0 648 270 207 Euroopan meri-, kalatalous- ja vesiviljelyrahasto – Rahoitusosuus rajaturvallisuuden ja viisumipolitiikan rahoitustukivälineeseen EMKVR / BMVI 1 376 095 0 0 1 376 095 Otsake 3 yhteensä 1 782 675 343 0 0 1 782 675 343 Turvapaikka- ja maahanmuuttorahasto AMIF 397 437 000 0 0 397 437 000 Rajaturvallisuuden ja viisumipolitiikan rahoitusväline BMVI 278 499 341 0 0 278 499 341 Otsake 4 yhteensä 675 936 341 0 0 675 936 341 Sisäisen turvallisuuden rahasto ISF 108 143 000 0 0 108 143 000 Otsake 5 yhteensä 108 143 000 0 0 108 143 000 YHTEENSÄ 48 988 299 856 0 0 48 988 299 856

Rahoituskehysasetuksen 7 artiklan mukaan määrärahat, joita ei ole käytetty vuonna 2021 eikä siirretty seuraavalle varainhoitovuodelle, siirretään tasasuhtaisesti kullekin vuosista 2022–2025 seuraavan taulukon mukaisesti.